stanford-oval/wikipedia huggingface dataset:
Chicago Rail Link
Asiakkaita mm.

BP Amoco
Agrifine
ARRO Plastic
Bulkmatic
Cargill
NIDERA Grain Terminal
Archer Daniels Midland
Geo. J. Rollo
Great Northern Lumber
Hines Lumber
Horsehead Metal Management
Maryland Pig Iron
Reserve Marine Terminal
Leavitt Tube
Ozinga/Midwest Marine Terminals Inc.
Ozinga Ready Mix Concrete (Rakenteilla)
Asphalt Operating Services of Chicago
Union Pacific Canal Street Intermodal Facility (Lakkautettu)
CSX Intermodal Bedford Park Intermodal Facility
CSX Intermodal 59th Street Intermodal Facility
Liikennöinti

Yhtiö toimii alihankkijana mm. Iowa Interstate -yhtiölle, välittäen ja vastaanottaen sen vaunuja muille yhtiöille ja Chicagon alueen asiakkaille. CRL toimii myös alihankkijana kahdella Chicagossa sijaitsevalla CSX:n yhdistettyjen kuljetusten terminaalilla hoitaen niiden vaihtotyöt. Ratapihaa Irondalessa käytetään myös vuokrattavana säilytystilana eri yhtiöiden hetkellisesti tarpeettomille junanvaunuille. Tilaa on noin 1500 vaunulle.
Liikennöinti ratapihojen ulkopuolella tapahtuu pääasiassa öisin, sillä monet yhtiön junan kulkevat Metran lähiliikenneratojen yhteydessä.
Aiheesta muualla

Kotisivu (Arkistoitu – Internet Archive)
Círdan

Círdan (sindaria, suom. Laivanrakentaja), syntymänimeltään Nowë, on J. R. R. Tolkienin Taru sormusten herrasta -kirjojen maailmaan pohjautuvissa teoksissa haltia, Falasin satamien valtias. Hän pakeni Satamien tuhouduttua Nirnaeth Arnoediadin jälkeen Gil-galadin kanssa Balarin Saarelle. Toisella ja Kolmannella Ajalla hän oli Harmaitten Satamien vartija Lhûnin lahden pohjukassa. Círdan hallitsi Lindonin haltiavaltakuntaa noldorin viimeisen korkean kuninkaan, Gil-Galadin, kuoleman jälkeen. Gandalfin tullessa hän antoi tälle Naryan, Tulen Sormuksen.
Cirdan oli sindaria vaikka laivanrakentajat yleensä olivat teleriä. Círdan kuvaillaan erilaisena kuin muut haltiat. Hänellä on harmaat hiukset ja tuuhea parta. Tämä johtunee hänen korkeasta iästään, sillä hän oli Kolmannen Ajan lopussa melkein 11 000-vuotias.
Círdan elokuvissa

Elokuvissa Círdanilla oli erittäin pieni rooli. Sormuksen ritareiden prologissa nähdään kuinka hän, Gil-galad ja Galadriel saavat omat mahtisormuksensa. Kuninkaan paluun lopussa hänet nähdään Harmaissa Satamissa.
Círdan eroaa elokuvassa kirjaversiosta siten, että hänellä ei ollut partaa. Círdania näytteli elokuvissa Michael Elsworth.
Cévennesin kansallispuisto

Cévennesin kansallispuisto on luonnonsuojelualue Ranskan eteläosassa. Sen nähtävyyksiin kuuluu Aven Armandin luola.
Kansallispuisto kuuluu valtaosin Lozèren ja Gardin departementteihin  Languedoc-Roussillonin hallintoalueella, mutta osin myös Ardèchen departementtiin Rhône-Alpesin alueella ja Aveyronin departementtiin Midi-Pyrénées-alueella. Cévennesin alue on Ranskan harvimmin asuttua.
Puistoon kuuluu vuoria ja 150 000 hehtaarin metsäalue, jossa tavataan mufloneita ja hirvieläimiä. Puiston kasvilajeihin kuuluvat kihokit, kastanjat, villit tulppaanit, varjoliljat ja monet kämmekät.
Aiheesta muualla

Kuvia tai muita tiedostoja aiheesta Cévennesin kansallispuisto Wikimedia Commonsissa
Kierteisgalaksi

NGC 1232 on Sb-luokan suurikokoinen kierteisgalaksi.
Kierteisgalaksi eli spiraaligalaksi on eräs Hubblen luokittelun mukainen galaksityyppi, jonka silmiinpistävin ominaisuus on kierteinen rakenne. Kierregalaksille on ominaista sen pyöriminen; kaikki galaksin ympärillä olevat tähdet sekä kaasu- ja pölypilvet kiertävät galaksin keskustan ympäri. Nykyään tunnetuista galakseista noin 35 % on kierteisgalakseja. Kotigalaksimme Linnunrata on kierteisgalaksi.
Rakenne

Valtaosa kierteisgalaksin tähdistä kiertää galaksin keskusta samansuuntaisesti. Siten galaksi itsessäänkin kiertää – kiertoaika tosin on hyvin pitkä, esimerkiksi Linnunradalla 226 miljoonaa vuotta (niin sanottu galaktinen vuosi) Auringon kohdalla. Tyypillinen kierteisgalaksi jakautuu seuraaviin osiin:
Ydin on pullistuma galaksin keskuksessa, jossa sijaitsee lähinnä vanhoja toisen populaation tähtiä. Yleensä galaksin ytimen keskellä on supermassiivinen musta aukko.
Kapea kiekko ympäröi ydintä, ja päältä katsottuna siinä näkyy kierteisrakenne. Kierteet noudattavat suunnilleen logaritmista spiraalia. Kiekossa on lähinnä nuoria ensimmäisen populaation tähtiä, runsaasti tähtienvälistä ainetta, kaasusumuja ja avoimia tähtijoukkoja.
Koko galaksia ympäröi kehämäinen halo, jossa sijaitsevat pallomaiset tähtijoukot sekä yksittäisiä vanhoja tähtiä.
Luokittelu

Hubblen luokittelu jakaa kierteisgalaksit tavallisiin kierteisgalakseihin (S) ja sauvaspiraaligalakseihin (SB), joiden ydin on sauvan muotoinen ja kierteishaarat lähtevät "sauvan" päistä. Noin kolmasosa kierteisgalakseista on sauvaspiraaleja.
Sa tai SBa: hallitsevan kirkas ydin, kierteishaarat tiiviit
Sb tai SBb: kirkas ydin, kierteishaarat selkeät ja melko väljät
Sc tai SBc: ydin ja väljät kierteishaarat yhtä hallitsevia
Sd tai SBd: ydin ei erotu muuta galaksia kirkkaampana osana
Sm: ei erityistä ydintä, epäsäännöllisyyksiä rakenteessa; kierteis- ja epäsäännöllisen galaksin välimuoto
Synty

Useimmat kierteisgalaksit ovat syntyneet hyvin varhaisessa vaiheessa maailmankaikkeuden ollessa vasta arviolta 500–1 000 miljoonan vuoden ikäinen. Maailmankaikkeuden rakenteessa oli pieniä epätasaisuuksia, joista vähitellen kehittyi ainetiivistymiä. Tiivistymät alkoivat kiertää itsensä ympäri ja muuttuivat pyörimistasolla oleviksi kiekkomaisiksi rakenteiksi. Samalla myös kiekon sisällä aine alkoi tiivistyä vedystä ja heliumista koostuviksi palloiksi, joissa alkoi fuusioreaktio. Ensimmäiset galaksit ja tähdet olivat syntyneet.
On syytä olettaa, että kaikki galaksit ovat olleet alun perin kierteisgalakseja. Elliptisten galaksien tähtien kaoottiset kiertoradat ja epäsäännöllisten galaksien häiriintynyt muoto viittaavat siihen, että ne ovat syntyneet kahden tai useamman galaksin vuorovaikutuksen seurauksena, jolloin tähtien tasaiset kiertoradat ovat peruuttamattomasti muuttuneet. Esimerkiksi Linnunrata ja Andromedan galaksi tulevat törmäämään noin 3 miljardin vuoden kuluttua, jolloin ne todennäköisesti muodostavat suuren elliptisen galaksin.
Synty > Kierteisrakenteen synty

Kierteisrakenteen synnyn mekanismeja ei tunneta tarkasti, mutta useita teorioita on esitetty. Vielä tänäkään päivänä tutkijat eivät ole päässeet yhteisymmärrykseen niiden syntymekanismista. Bertil Lindblad osoitti, etteivät kierteishaarat voi olla erillisiä rakenteita: mikäli näin olisi, haarat venyisivät pian tiiviiksi sykkyräksi ytimen ympärille, sillä kiekon kierrosnopeus on sitä hitaampi, mitä kauempana ytimestä kiekon osa sijaitsee.
Kierteisgalaksien kierteishaarat ensimmäisenä löytänyt irlantilainen tähtitieteilijä William Parsons purki turhautumisensa sanoiksi vuonna 1850:
"Niin paljon kuin näiden outojen muotojen löytäminen kiihottaakin uteliaisuuttamme ja herättää intensiivisen halun oppia jotain niistä laeista, jotka säätelevät näitä ihmeellisiä rakennelmia, uskon, ettei meillä ole toistaiseksi mitään mahdollisuutta edes yrittää selittää niitä uskottavasti"
C. C. Lin ja Frank Shu esittivät vuonna 1964 teorian, jonka mukaan kierteishaarat ovat itse asiassa tähtien spiraalimaisia tiheysaaltoja. Se olettaa, että tähdet kiertävät galaksissa hiukan elliptisillä radoilla ja että kiertoratojen suunnat muuttuvat tasaisesti etäisyyden kasvaessa keskustasta. Tästä seuraa, että tietyillä alueilla tähdet ovat tiheämmässä ja tietyillä taas harvemmassa. Tiheät ja siten kirkkaammat alueet näyttävät kierteishaaroilta. Tähdet eivät siis olisi sidoksissa tiettyyn haaraan, vaan matkaavat niiden halki galaksin kiertäessä.
Tunnettuja kierteisgalakseja

Linnunrata
Andromedan galaksi (M31) Andromedassa
Kolmion galaksi (M33) Kolmiossa
Pyörregalaksi (M51) Ajokoirissa
Auringonkukkagalaksi (M63) Ajokoirissa
Mustasilmägalaksi (M64) Bereniken hiuksissa
Messier 81 Isossa karhussa
Tuulimyllygalaksi (M101) Isossa karhussa
Aiheesta muualla

Kuvia tai muita tiedostoja aiheesta Kierteisgalaksi Wikimedia Commonsissa
Yksinkertaistettu kuva kierteisrakenteen synnystä.
Copy control

Copy control (suom. kopioinnin sääntely) on musiikki-CD-levyjen kopiosuojausjärjestelmä, jota on käytetty joissakin EMI:n CD-julkaisuissa. Järjestelmä pyrkii estämään äänen digitaalisen lukemisen suojatulta levyltä ja näin vaikeuttamaan musiikin kopioimista tietokoneelle. Järjestelmän tavoitteena on lopettaa musiikin kopiointi eteenpäin tietokoneelta toiselle estämällä musiikin päätyminen tietokoneelle.
Käytössä olevat tekniikat:
Multisession-tietojen lisääminen (Blue Book). Piilottaa ääniraidat tehokkaasti useimmilta CD-ROM-asemilta.
Äänidatan korruptoidut virheenkorjauskoodit. Aiheuttavat virheitä kopioihin niitä tietokoneelle luettaessa.
Levyjen data-alueet yleensä sisältävät DRM-suojatut kopiot musiikista. Nämä kopiot ovat yhteensopivia joidenkin yleisimpien käyttöjärjestelmien, kuten Microsoft Windowsin kanssa. Usein näin suojattujen kopioiden kuuntelemiseen vaaditaan erillisten ohjelmien asentamista, eivätkä levyt välttämättä toimi kaikilla mediatoistinsovelluksilla lainkaan.
Levyt joissa käytetään copy control -tekniikoita, eivät ole CD-levyn määrittävän Red Book -standardin mukaisia, eikä levyjä tästä syystä voi teknisesti tai virallisesti kutsua CD-levyiksi.
Aiheesta muualla

EMIn aihetta käsittelevä sivusto (Arkistoitu – Internet Archive)
Kopiosuojauskritiikkiä
Cordilleran hallinnollinen alue

Cordilleran sijainti
Cordilleran hallinnollinen alue on yksi Filippiinien hallinnollisista alueista. Alue sijaitsee Luzonin saaren keskiosissa. Cordillera on Filippiinien ainoa hallinnollinen alue, jolla ei ole rantaviivaa. Se muodostuu Abran, Apayaon, Benguetin, Ifugaon, Kalingan ja Mountain Provincen provinsseista sekä Baguion kaupungista. Cordilleran asukasluku on 1 616 867 ja kokonaispinta-ala 19 294 neliökilometriä.
Aiheesta muualla

Kuvia tai muita tiedostoja aiheesta Cordilleran hallinnollinen alue Wikimedia Commonsissa
Filippiinien hallinnollinen jako
| --- | --- |
Pääkaupunki:  Manila
Alueet:   Bicolin alue  Cagayan Valley  CALABARZON  Caraga  Cordilleran hallinnollinen alue  Davaon alue  Ilocosin alue  Itä-Visayas  Keski-Luzon  Keski-Visayas  Länsi-Visayas  MIMAROPA  Mindanaon autonominen muslimialue  Pohjois-Mindanaon alue  Pääkaupunkialue  SOCCSKSARGEN  Zamboangan niemimaa 
Provinssit:   Abra  Agusan del Norte  Agusan del Sur  Aklan  Albay  Antique  Apayao  Aurora  Basilan  Bataan  Batanes  Batangas  Benguet  Biliran  Bohol  Bukidnon  Bulacan  Cagayan  Camarines Norte  Camarines Sur  Camiguin  Capiz  Catanduanes  Cavite  Cebu  Cotabato  Davao del Norte  Davao del Sur  Davao de Oro  Davao Occidental  Davao Oriental  Dinagat Islands  Eastern Samar  Guimaras  Ifugao  Ilocos Norte  Ilocos Sur  Iloilo  Isabela  Kalinga  La Union  Laguna  Lanao del Norte  Lanao del Sur  Leyte  Maguindanao  Marinduque  Masbate  Misamis Occidental  Misamis Oriental  Mountain Province  Negros Occidental  Negros Oriental  Northern Samar  Nueva Ecija  Nueva Vizcaya  Occidental Mindoro  Oriental Mindoro  Palawan  Pampanga  Pangasinan  Quezon  Quirino  Rizal  Romblon  Samar  Sarangani  Siquijor  Sorsogon  South Cotabato  Southern Leyte  Sultan Kudarat  Sulu  Surigao del Norte  Surigao del Sur  Tarlac  Tawi-Tawi  Zambales  Zamboanga del Norte  Zamboanga del Sur  Zamboanga Sibugay
Cliffs of Dover

| ”Cliffs of Dover” Eric Johnson |
| --- | --- | --- |

Kappaleen tiedot
 Albumilta: Ah Via Musicom
 Julkaistu: helmikuu 1991
 Tyylilaji: instrumentaalirock
 Kesto: 04.10
 Levy-yhtiö: Capitol
Ah Via Musicom muut kappaleet
| ”Ah Via Musicom” 1 | ”Cliffs of Dover” 2 | ”Desert Rose” 3 |
Cliffs of Dover on yhdysvaltalaisen kitaristi Eric Johnsonin instrumentaalikappale vuonna 1991 julkaistulta albumilta Ah Via Musicom. Kappale voitti vuonna 1992 Grammy-palkintogaalassa Best Rock Instrumental Performance -sarjan (suom. Paras instrumentaalirock -kappale).
Nauhoituksissa Johnson käytti Gibson ES-335-kitaraa, mutta hän yleensä soittaa kappaleen Fender Stratocasterilla.
"Cliffs of Doverin" cover-versiota pystyy soittamaan Guitar Hero III: Legends of Rock -videopelissä. Kappale on pelin toinen instrumentaalikappale An Endless Sporadic -yhtyeen "Impulse"-kappaleen lisäksi.
Coppélia

| Coppélia |
| --- | --- |
 Copéllian johdanto vuonna 2007.
Koreografi:  Arthur Saint-Léon
Säveltäjä:  Léo Delibes
Perustuu:  E. T. A. Hoffmannin tarinoihin
Ensi-ilta:  25. toukokuuta 1870  Théâtre Impérial de l'Opéra
Genre:  koominen baletti
Coppélia on kolminäytöksinen baletti, jonka musiikin sävelsi Léo Delibes. Arthur Saint-Léon teki koreografian Charles Nuitter'n kanssa kirjoittamaansa balettilibrettoon, joka pohjautuu E. T. A. Hoffmannin tarinoihin. Kantaesitys järjestettiin 25. toukokuuta 1870 Théâtre Impérial de l'Opérassa. Rooleissa nähtiin Giuseppina Bozzacchi, Eugénie Fiocre ja François-Édouard Dauty. Coppélia lienee tunnetuin koominen baletti. Marius Petipa teki siitä oman sovituksensa.
Aiheesta muualla

Kuvia tai muita tiedostoja aiheesta Coppélia Wikimedia Commonsissa
Nukke vai tyttö – Coppélia-baletti on balettikoulun taidonnäyte Länsiväylä.  15.5.2017. Viitattu 2.1.2021.
Kurikka, Kaisa: Coppélia on viihdyttävää komediaa Turun Sanomat.  26.2.2012. Arkistoitu 2.1.2021. Viitattu 2.1.2021.
Käsiohjelma – Coppelia The Australian Ballet. Viitattu 2.1.2021.
Coppélia (Delibes, Léo) IMSLP – Petrucci Music Library. Viitattu 2.1.2021. (englanniksi) Nuotteja.
Cerro Zapaleri

Cerro Zapaleri
| --- | --- |
Sijainti:  Potosí Chile, Bolivia ja Argentiina
Vuoristo:  Andit 
Korkeus merenpinnasta:  5 643 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Cerro Zapaleri on 5 643 metriä korkea kerrostulivuori Etelä-Amerikassa. Vuorella kohtaavat Argentiinan, Bolivian ja Chilen rajat.
Bolivian puolella Cerro Zapaleri kuuluu Eduardo Avaroan suojelualueeseen.
Cumulus mediocris

Cumulus mediocris -pilviä kesäisenä iltapäivänä.
Cumulus mediocris vuoren yllä.
Cumulus mediocris (lyhenne Cu med) on keskikokoinen kumpupilvi, joka on kasvanut jonkin verran korkeammaksi kuin Cumulus humilis. Sen huipuissa on kukkakaalimaista muotoa, mutta pilvi ei yleensä sada mahdollisia sadejuovia lukuun ottamatta.
Aiheesta muualla

Kuvia tai muita tiedostoja aiheesta Cumulus mediocris Wikimedia Commonsissa
Wolkenatlas.de
Wolkanatlas Cumulus mediocris
Dabiq

| Dabiq دابق‎ |
| --- | --- |
 Dabiq
 Koordinaatit: 36°32′23″N, 37°16′10″E 
Valtio:  Syyria
Maakunta:  Aleppo
Piirikunta:  Azaz
Väkiluku (2004):  3 364
Infobox OKVirheellinen NIMI-arvo: 
Dabiq (arab. دابق‎‎) on kaupunki Aleppon maakunnassa Pohjois-Syyriassa. Kaupungissa oli vuoden 2004 väestönlaskennan mukaan 3 364 asukasta.[lähde? ]
Kaupungilla on merkittävä asema islamilaisessa eskatologiassa. Abu Hurairahin saneleman hadithin mukaan kaupungin asema on samanlainen kuin Harmageddonin kristinuskossa. Hadithin mukaan viimeiset hetket eivät saavu ennen kuin 'roomalaiset' saapuvat Dabiqiin. Silloin Medinasta saapuneet taistelijat voittavat heidät ja valloittavat sen jälkeen Konstantinopolin.
Kartografi Yaqut al-Hamawi on maininnut kaupungin 1200-luvulla ja maininnut sen olevan Umaijadien kalifi Suleimanin hautapaikka.
Vuonna 1516 lähistöllä käytiin ratkaiseva Mamelukkien ja Osmanien välinen Marj Dābiqin (Dabiqin niityn) taistelu, joka johti siihen että Osmanien valtakunta valloitti suuren osan Lähi-itää. Isis-järjestön sanomalehti ja sen verkkojulkaisu on nimetty taistelun mukaan.
Cəbrayıl

| Cəbrayıl |
| --- | --- |
 Tuhotun kaupungin rauniot.
 Cəbrayıl
 Koordinaatit: 39°24′0″N, 47°1′34″E 
Valtio:   Azerbaidžan
Piiri:  Cəbrayıl
Kaupungiksi:  1980
Infobox OKVirheellinen NIMI-arvo: 
Cəbrayıl (arm. Ջրական, Džrakan; ven. Джебраи́л, Džebrail) on kaupunki Azerbaidžanissa. Se sijaitsee Karabahvuorten eteläpuolella 338 kilometriä Bakusta lounaaseen.
Cəbrayılin kylästä tuli vuonna 1868 Jelizavetpolin lääniin kuuluneen kihlakunnan keskus. Myöhemmin kihlakunnan hallinto siirrettiin Karjaginoon. Vuonna 1930 paikkakunnasta tuli Cəbrayılin piirin keskus ja vuonna 1980 kaupunki. Neuvostoaikana se oli maatalousalueen keskus, jossa toimi meijeri ja kudottiin mattoja. Vuoden 1989 väestönlaskennan mukaan siellä oli 6 100 asukasta.
Armenialaiset joukot miehittivät Cəbrayılin Vuoristo-Karabahin sodan aikana elokuussa 1993, jolloin koko azeriväestö pakeni kaupungista. Myöhemmin se kuului Džrakan-nimisenä de facto itsenäisen Vuoristo-Karabahin tasavallan Hadrutin piiriin.
Azerbaidžan ilmoitti vallanneensa kaupungin takaisin lokakuussa yhteenottojen alettua uudestaan vuonna 2020.
Charlotte Björkman

Charlotte Björkman (synt. Face 1833 – 26. kesäkuuta 1893) oli suomalainen kirjakauppias Kokkolassa. Hän sai vuonna 1867 kauppaoikeuden Suomen kustannusyhdistykseltä yhtenä ensimmäisistä naisista. Aiemmin samana vuonna oli oikeudet saanut myös Alexandra Elving, mutta hän aloitti kirjakauppatoiminnan vasta seuraavana vuonna. Kustannusyhdistyksestä riippumaton ensimmäinen naiskirjakauppias oli luultavimmin kajaanilaisen apteekkarin puoliso Alviina Malmgren, joka piti kirjakauppaa jo 1860.
Charlotte joutui varhain elämään äitinsä kanssa kaksin, koska hänen isänsä, joka työskenteli tehtaan työnjohtajana, joutui rikoksesta vankilaan. Äiti toimi kätilönä Vaasassa, kutoi kangasta ja myi kynttilöitä elättääkseen pienen perheen. Charlotte Face oli kiinnostunut kirjoista, vaikka tiukka uskonnollinen ympäristö ei rohkaissut siihen. Häntä tukivat kirjakauppiaaksi ryhtymisessä Vaasan kymnaasin lehtori G. J. Hallstén ja tuomari Paul Roschier.
Kirjakaupat oli ensimmäisiä yrityksiä, joissa naiset saattoivat toimia kauppiaina itsenäisesti. Suomen Kustannusyhdistys kannusti naisia alalle, mutta suositteli sitä vuoden 1867 vuosikertomuksessa vain perheettömille, sillä kirjakauppatoiminnan ei katsottu elättävän perheellisiä. Vuoteen 1873 mennessä Suomessa oli aloittanut jo toistakymmentä naispuolista kirjakauppiasta.
Charlotte Face ryhtyi pitämään Kokkolassa lehtori K. A. Alfströmin vuodesta 1848 pitämää kirjakauppaa. Kirjakaupalla oli ollut vielä kaksi omistajaa, ennen kuin Charlotte Face aloitti vuonna 1867. Vuosisadan lopulla kirjakauppa oli hänen puolisonsa John Björkmanin nimissä.
Perhesuhteet

Vanhemmat isä työnjohtaja sukuaan Face ja äiti kätilö. Puoliso 1878 konttoristi, raatimies John Björkman.
Cēzars Ozers

| Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Maa:   Neuvostoliitto> Miesten koripallo. |
| --- | --- | --- | --- |
|  Hopeaa | Rooma 1960 |  |  |
Cēzars Ozers (ven. Цезар Эдуардович Озерс, Tsezаr Eduardovitš Ozers, 17. helmikuuta 1937 Riika – 5. marraskuuta 2023) oli Neuvostoliittoa edustanut, latvialainen koripalloilija ja olympiamitalisti.
Ozers saavutti Neuvostoliiton koripallomaajoukkueen pelaajana olympiahopeaa Roomassa 1960.
Dabola

| Dabola |
| --- | --- |
 Dabola
 Koordinaatit: 10.7377°N, 11.1109°W 
Valtio:  Guinea
Alue:  Faranahin alue
Prefektuuri:  Dabolan prefektuuri
Väkiluku (2014):  38 464
 Prefektuurin ISO 3166-2 -koodi: GN-DB 
Infobox OKVirheellinen NIMI-arvo: 
Dabola on kaupunki ja prefektuurinsa hallintokeskus Guinean keskiosassa Faranahin alueen Dabolan prefektuurissa. Sen asukasluku oli 38 464 (2014).
Maaseutukylä Dabolan seudulla.
Kaupunki sijaitsee Fouta Djallonin tasangon itäreunalla lähellä Tinkissojoen Bouka-haaraa. Dabola on Conakry–Kankan rautatien varrella lähellä Mamoun, Kouroussan ja Faranahin maanteiden risteystä.  on kauppapaikka alueella tuotetulle riisille, maapähkinöille, hirssille ja karjalle. Siellä on maapähkinäöljyn tuotantolaitos. Ympäröivä seutu on pääosin savannia ja sijaitse keskimäärin 300 merenpinnan yläpuolella.
Dabid Chilufya

| Henkilötiedot |
| --- | --- | --- | --- |
Syntymäaika: 7. syyskuuta 1970 (ikä 54)
Pelipaikka: puolustaja
Pituus: 183 cm
Seura
Seura: Forest Rangers
Tehtävä: päävalmentaja
Seurat
| Vuodet | Seura | O | (M) |
| 1996–1997 | Konkola Blades | – | (–) |
| 1998–2002 | RoPS | 89 | (2) |
| 2003–2005 | ZESCO United | – | (–) |
| Yhteensä | Yhteensä | 89 | (2) |
Maajoukkue
| 1997–2000 | Sambia | 10 | (1) |
Valmennusura
2002–2012: ZESCO United (apuvalm.)
2013–2014: GD HCB Songo (apuvalm.)
2015–: Forest Rangers
 Seurajoukkueuran tilastot kattavat vain kansalliset sarjat.
Dabid Chilufya (s. 7. syyskuuta 1970) on entinen sambialainen jalkapalloilija. Hänen pelipaikkansa oli puolustaja. Peliuransa jälkeen Chilufya on siirtynyt valmentajaksi.
Peliurallaan Chilufya edusti Sambiassa Konkola Bladesia ja ZESCO Unitedia. Lisäksi hän pelasi vuosina 1998–2002 Suomen pääsarjassa Veikkausliigassa 89 ottelua ja teki niissä kaksi maalia edustaen RoPS:aa.
Sambian maajoukkueessa Chilufya pelasi vuosina 1997–2000 kymmenen A-maaottelua, joissa hän teki yhden maalin. Chilufya pelasi MM-kilpailujen 1998 karsinnoissa kolme ottelua.
Peliuransa jälkeen ja osittain myös sen aikana Chilufya on toiminut valmentajana. Hän toimi ZESCO Unitedin apuvalmentajana vuosina 2002–2012 voittaen sekä Sambian-mestaruuden että Barclays Cupin kahdesti peräkkäin vuosina 2007 ja 2008. Tämän jälkeen Chilufya työskenteli kahden kauden ajan apuvalmentajana mosambikilaisessa GD HCB Songossa. Tammikuussa 2015 hänet nimitettiin Sambian pääsarjaan nousseen Forest Rangersin päävalmentajaksi.
Charlotte Cooper

| Mitalit | Mitalit | Mitalit |  |
| --- | --- | --- | --- |
|  Charlotte Cooper |  Charlotte Cooper |  Charlotte Cooper |  |
Maa:   Yhdistynyt kuningaskunta
Naisten tennis
|  Olympialaiset  |  Olympialaiset  |  Olympialaiset  |  |
|  Kultaa | Pariisi 1900 | kaksinpeli |  |
|  Kultaa | Pariisi 1900 | sekanelinpeli |  |
Charlotte Reinagle Cooper (22. syyskuuta 1870 Ealing, Middlesex – 10. lokakuuta 1966 Helensburgh, Skotlanti) oli englantilainen tennispelaaja.
Cooper kuului nuorena ”Ealing Lawn Tennis Clubiin”. Ensimmäisen viidestä Wimbledonin tennisturnauksen kaksinpelivoitostaan hän otti 1895. Hän uusi mestaruutensa seuraavana vuonna 1896 kuurouduttuaan samana vuonna ennen turnausta ja voitti turnauksen kolmannen kerran 1898.
Cooper oli ensimmäinen henkilökohtaisen olympiavoiton saavuttanut naisurheilija. Hän vei tenniksen kaksinpelin mestaruuden Pariisin kesäolympialaisissa 1900, joihin naiset saivat ensimmäisen kerran osallistua. Hän voitti kisoissa myös sekanelinpelin Reginald Dohertyn kanssa.
Cooper avioitui 12. tammikuuta 1901 maanmiehensä Alfred Sterryn kanssa. Samana vuonna hän voitti neljännen kerran Wimbledonin mestaruuden. Perheelle omistetun ajan jälkeen hän palasi kilpakentille ja otti Wimbledonissa viidennen turnausvoittonsa 1908 . Hän oli tuolloin 37 vuoden ja 282 päivän ikäinen, mikä on edelleen (2020) voimassa oleva ikäennätys. 41-vuotiaana hän lukeutui yhä parhaiden tennispelaajien joukkoon ja pääsikin Wimbledonin loppuotteluun 1912.
Charlotte Cooper Sterry kuoli 1966 Skotlannin Helensburghissa 96-vuotiaana.
Grand Slam -voitot (5)

| Vuosi | Turnaus | Vastustaja loppuottelussa | Loppuottelun tulos |
| --- | --- | --- | --- |
| 1895 | Wimbledon |  Helen Jackson | 7–5, 8–6 |
| 1896 | Wimbledon (2) |  Alice Pickering | 6–2, 6–3 |
| 1898 | Wimbledon (3) |  Louise Martin | 6–4, 6–4 |
| 1901 | Wimbledon (4) |  Blanche Hillyard | 6–2, 6–2 |
| 1908 | Wimbledon (5) |  Agnes Morton | 6–4, 6–4 |
Coppola

Coppola on seuraavien henkilöiden sukunimi:
Elokuvaohjaajia

Eleanor Coppola (1936–2024), yhdysvaltalainen elokuvantekijä ja käsitetaiteilija
Francis Ford Coppola (s. 1939), yhdysvaltalainen elokuvaohjaaja
Horacio Coppola (1906–2012), argentiinalainen valokuvaaja ja elokuvaohjaaja
Nicolas Kim Coppola (s. 1964), nyk. Nicolas Cage, yhdysvaltalainen näyttelijä, tuottaja ja elokuvaohjaaja
Sofia Coppola (s. 1971), yhdysvaltalainen elokuvaohjaaja, Francis Ford Coppolan tytär
Muita

Alessio Coppola (s. 1958), italialainen sarjakuvapiirtäjä
Anton Coppola (1917–2020), yhdysvaltalainen kapellimestari ja säveltäjä
Carmine Coppola (1910–1996), yhdysvaltalainen huilisti, säveltäjä ja kapellimestari
Ferdinando Coppola (s. 1978), italialainen jalkapallomaalivahti
Franco Coppola (s. 1957), italialainen arkkipiispa ja diplomaatti
Piera Coppola (s. 1968), yhdysvaltalainen ääninäyttelijä
Talia Shire, o.s. Coppola (s. 1946), yhdysvaltalainen näyttelijä, Francis Ford Coppolan sisar.
| --- | --- |
: Tällä täsmennyssivulla luetellaan henkilöitä, joilla on sama sukunimi.